CELEX: 22012D0217
Language: ro
Date: 2012-12-07 00:00:00
Title: Decizia nr. 217/2012 a Comitetului mixt al SEE din 7 decembrie 2012 de modificare a anexei II (Reglementări tehnice, standarde, încercări și certificare) și a anexei IV (Energia) la Acordul privind SEE

21.3.2013   
            
            
               RO
            
            
               Jurnalul Oficial al Uniunii Europene
            
            
               L 81/17
            
         DECIZIA NR. 217/2012 A COMITETULUI MIXT AL SEE
   din 7 decembrie 2012
   de modificare a anexei II (Reglementări tehnice, standarde, încercări și certificare) și a anexei IV (Energia) la Acordul privind SEE
   COMITETUL MIXT AL SEE,
   Având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Directiva 2010/30/UE a Parlamentului European și a Consiliului din 19 mai 2010 privind indicarea, prin etichetare și informații standard despre produs, a consumului de energie și de alte resurse al produselor cu impact energetic (1) trebuie încorporată în Acordul privind SEE.
            
         
               (2)
            
            
               Directiva 2010/30/UE abrogă Directiva 92/75/CEE a Consiliului (2), care este încorporată în Acordul privind SEE și care, prin urmare, trebuie abrogată în conformitate cu acordul.
            
         
               (3)
            
            
               Anexele II și IV la Acordul privind SEE ar trebui, prin urmare, modificate în consecință,
            
         ADOPTĂ PREZENTA DECIZIE:
   Articolul 1
   În anexa II la Acordul privind SEE, la capitolul IV, textul de la punctul 4 (Directiva 92/75/CEE a Consiliului) se înlocuiește cu următorul text:
   
      „32010 L 0030: Directiva 2010/30/UE a Parlamentului European și a Consiliului din 19 mai 2010 privind indicarea, prin etichetare și informații standard despre produs, a consumului de energie și de alte resurse al produselor cu impact energetic (JO L 153, 18.6.2010, p. 1).”
   
   Articolul 2
   În anexa IV la Acordul privind SEE, textul de la punctul 11 (Directiva 92/75/CEE a Consiliului) se înlocuiește cu următorul text:
   
      „32010 L 0030: Directiva 2010/30/UE a Parlamentului European și a Consiliului din 19 mai 2010 privind indicarea, prin etichetare și informații standard despre produs, a consumului de energie și de alte resurse al produselor cu impact energetic (JO L 153, 18.6.2010, p. 1) (3).
   
   Articolul 3
   Textele Directivei 2010/30/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 4
   Prezenta decizie intră în vigoare la 8 decembrie 2012 sau în ziua următoare datei ultimei notificări prevăzute la articolul 103 alineatul (1) din Acordul privind SEE către Comitetul mixt al SEE (4), oricare dintre aceste date este ulterioară.
   Articolul 5
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 7 decembrie 2012.
      
         
            Pentru Comitetul mixt al SEE
         
         
            Președintele
         
         Atle LEIKVOLL
      
   
   
      (1)  JO L 153, 18.6.2010, p. 1.
   
      (2)  JO L 297, 13.10.1992, p. 16.
   
      (3)  Menționată numai cu titlu informativ; pentru aplicare, a se vedea anexa II, «Reglementări tehnice, standarde, încercări și certificare».”
   
      (4)  Au fost semnalate obligații constituționale.